**Roberto Panero Fernández**, nado en Pontevedra e finado na mesma cidade en abril de 1937, foi un mestre, xornalista e político galego.

Traxectoria
-----------

Estudou no Colexio X de Pontevedra. Acadou o título de bacherel universitario en letras en 1932 e rematou os estudos de Maxisterio na Escola Normal de Pontevedra ese mesmo ano. Foi elixido presidente do grupo de normalistas que se uniron á FUE en decembro de 1931. Colaborou en *El Pueblo* e *El Progreso*, do que foi redactor. En marzo de 1931 foi elixido vicesecretario da Juventud Republicana de Pontevedra, participou como orador no mitin que organizou en Cerdedo a Sociedade Agraria e o Grupo Republicano a principios de abril, e no mitin de Ponte Caldelas a principios de maio. En xullo de 1932 trasladouse a Vigo coa familia. Integróuse na Asociación de Trabajadores de la Enseñanza de Vigo, e foi elixido secretario do seu Comité directivo en outubro de 1932. Foi elixido secretario da sección provincial da Liga Española de los Derechos del Hombre, constituída en Vigo en setembro de 1932. Militante do Partido Republicano radical-Socialista, sendo elixido secretario na sección juvenil en abril de 1933. En 1933 foi nomeado mestre interino de Tuxe (O Bolo), e en decembro de 1934 de Vilanova (A Veiga). Integróuse na Asociación de Trabajadores de la Enseñanza de Orense e colaborou na súa revista *Escuela del Trabajo*. Tamén se fixo socio da Casa del Maestro de Pontevedra a principios de 1935. Interveu nos mitins pedagóxico-sociais organizados pola Asociación de Traballadores da Ensinanza de Vigo en setembro de 1934. e no Congreso Regional de Trabajadores de la Enseñanza de Galicia celebrado en Vigo en maio de 1936 presentou o relatorio "Normas relativas a la orientación ideológica de la enseñamza: Laicismo, propaganda política antirreligiosa. Escuela socialista, coeducación". Interveu en representación das Juventudes Socialistas no mitin de Concentración Socialista celebrado no campo de Barreiro de Vigo o 13 de outubro de 1935, na concentración das Juventudes Socialistas Unificadas da provincia de Pontevedra, tamén no campo de Barreiro, o 10 de maio de 1936, e na concentración marxista de Oia o 21 de xuño.

Co golpe de Estado do 18 de xullo de 1936 foi destituído e suspendido de emprego e soldo a principios de agosto. Enfermo, finou no Hospital de Pontevedra en abril de 1937. Depurado, foi sancionado con inhabilitación para o desempeño de escolas en 1942.

Notas
-----

1. ↑  *El Pueblo Gallego*, 2-6-1932, p. 8.
2. ↑  *El Pueblo Gallego*, 8-12-1931, p. 11.
3. ↑  *El Progreso*, 24-1-1932, p. 2.
4. ↑  *El Pueblo*, 14-3-1931, p. 3.
5. ↑  *El Pueblo*, 4-4-1931, p. 4.
6. ↑  *El Pueblo Gallego*, 15-5-1931, p. 6.
7. ↑  *La Voz de Galicia*, 23-7-1932, p. 6.
8. ↑  *El Pueblo Gallego*, 5-10-1932, p. 6.
9. ↑  *El Progreso*, 21-9-1932, p. 1.
10. ↑  *El Pueblo Gallego*, 16-4-1933, p. 4.
11. ↑  *El Pueblo Gallego*, 23-5-1933, p. 10.
12. ↑  *Galicia*, 6-12-1934, p. 6.
13. ↑  *El Noticiero Gallego*, 4-2-1935, p. 3-4.
14. ↑  *El Pueblo Gallego*, 13-9-1934, p. 2.
15. ↑  *La Hora*, 28-9-1935, p. 1, 2.
16. ↑  *El País*, 14-10-1935, p. 1.
17. ↑  *El Pueblo Gallego*, 8-5-1936, p. 2.
18. ↑  *El Pueblo Gallego*, 20-6-1936, p. 5.
19. ↑  *La Región*, 5-8-1936, p. 4.
20. ↑  *El Progreso*, 15-4-1937, p. 1.
21. ↑  *La Región*, 18-3-1942, p. 4.

Véxase tamén
------------

### Bibliografía

* *La dinámica sociopolítica en Vigo durante la Segunda República*, tese de doutoramento presentada por Manuel Fernández González na USC, 2005.

### Ligazóns externas

* A represión cos afiliados de ATEO en A Veiga